# Ellenőrzési jelentés

# /tervezet

Marcali Közös Önkormányzati Hivatal

Marcali Kistérségi Többcélú Társulás

**Iktatószám:**

**2023-**

|  |
| --- |
| **A jelentést elfogadom** |
| **Név: <költségvetési szerv vezető>** |
| **Aláírás:** |
| **Dátum:** |

**ELLENŐRZÉSI JELENTÉS**

**Marcali Kistérségi Többcélú Társulás**

**2023. évi belső ellenőrzése című vizsgálathoz**

**2023. szeptember 26.**

**I./**

**AZ ELLENŐRZÉS SZERVEZÉSÉRE VONATKOZÓ ADATOK**

|  |  |
| --- | --- |
| **Az ellenőrzést végző szervezet**: | Forró Barbara |
| **A vizsgálat célja:** | Annak megállapítása, hogy a  -2022.évben a költségvetésben elfogadott éves előirányzat tervezése megalapozott volt-e, az előirányzat felhasználása, időarányos teljesítése, az analitikák és a főkönyv összefüggéseinek pontos, valósághű, zárt rendszerben történő kezelése, továbbá a pénzügyi elszámolások pontossága, számviteli nyilvántartások megfelelősége biztosított-e a szervezetnél?  -Belső szabályzatban rögzítésre kerültek-e a gazdálkodással összefüggő jogkörök, azokat a meghatározottak szerint alkalmazták-e a gyakorlatban? |
| **Ellenőrzött szervezet(ek)/szervezeti egység(ek):** | Marcali Kistérségi Többcélú Társulás |
| **Az ellenőrzés típusa:** | Rendszerellenőrzés és szabályszerűségi ellenőrzés |
| **Az ellenőrzés tárgya:** | * A költségvetés végrehajtásának, szabályszerűségének, a jóváhagyott költségvetési előirányzatok felhasználásának, módosításának ellenőrzése, a beszámoló készítésének ellenőrzése. * Operatív gazdálkodással összefüggő jogkörök szabályozottsága, kötelezettségvállalás, utalványozás, ellenjegyzés, érvényesítés szabályozottságának ellenőrzése. |
| **Vonatkozó jogi háttér:** | A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet |
| **Alkalmazott ellenőrzési módszerek és eljárások:** | Helyszíni ellenőrzés, részben okmányok bekérése |
| **Ellenőrzött időszak:** | 2022. év |
| **Ellenőrzés kezdete és vége:** | 2023.09.01.-2023.09.12. |
| **A helyszíni ellenőrzés kezdete és vége:** | 2023.09.01.-2023.09.12. |
| **Időigény (ellenőri munkanapok száma):** | 15 |
| **Vizsgálatvezető:** | Forró Barbara |
| **Az ellenőrzésben közreműködött belső ellenőrök:** | Forró Barbara |
| megbízólevél száma |
| **Az ellenőrzött időszakban**  **hivatalban lévő vezetők:** | Dr. Sütő László elnök  Bödőné Dr. Molnár Irén címzetes főjegyző  Pappné Boros Magdolna pénzügyi irodavezető |

**II./**

**VEZETŐI ÖSSZEFOGLALÓ**

A vizsgálat során felmérésre és értékelésre került a Marcali Kistérségi Többcélú Társulás (továbbiakban Társulás) 2022. évi költségvetés végrehajtása, a jóváhagyott költségvetési előirányzatok felhasználása, módosítása, továbbá az operatív gazdálkodással összefüggő jogkörök szabályozottsága, gyakorlati érvényesülése.

A helyszíni ellenőrzés során - a folyamatok nagysága alapján - mintavételezés módszerével kiválasztott tételek vizsgálata történt. Az elvégzett munka elégséges volt a megalapozott vélemény kialakításához.

**Főbb megállapításaink a következők:**

A belső ellenenőrzés keretében a Marcali Kistérségi Többcélú Tásulás 2022. évi költségvetését vizsgálata. A Marcali Kistérségi Többcélú Társulás Társulási Tanácsának 15/2022. (II.14.) sz. határozatában fogadta el a 2022. évi költségvetését A Társulás munkaszervezetének és költségvetési szerveinek összesített bevétele és kiadása 1.181.762 eFt volt, ebből a társulás bevétele 1.028.939 e Ft. A költségvetés módosítását és a végrehajtását jogszabálynak megfelelően határozatban a 47/2022. (XI.17.) 53/2022. (XII.15.)számú határozatban fogadták el. A 15/2023. (V.22.) számú határozatban a Társulás 2022. évi költségvetés végrehajtásáról határozott. A Társulási Tanács a zárszámadást 1.152.100 Ft bevétellel és 1.065.625 eFt kiadással hagyta jóvá.

A költségvetés eredeti, módosított előirányzata, továbbá a teljesítés adatai a zárszámadásban egyezőséget mutatott a beszámolóban szereplő adatokkal. Az Áhsz 14. számú mellékletében előírt előirányzat nyilvántartást elektronikus formában elkészítették.

A költségvetési kiadások vizsgálata során kiválasztott tételek elszámolása, bizonylatai alapján az ellenőrzés hiányosságot nem állapított meg. A költségvetés eredeti, módosított előirányzata, továbbá a teljesítés adatai a zárszámadásban egyezőséget mutatott a beszámolóban szereplő adatokkal.

2022. évi gazdálkodási szabályzatokat elkészítették, az operatív gazdálkodási jogköröknél a feladatok ellátásánál a mellékleteknél előforduló hiányok javításra kerültek az ellenőrzés időszakában. A szabályzatban foglaltaknak megfelelően történt a pénztári és banki tételek könyvekben történő rögzítése, gazdálkodási jogkörök aláírása.

A 2022. évi bizonylataiból a szúrópróba alapján kiválasztott gazdasági események bizonylatinak vizsgálata kiemelkedő hiányosságok nem kerültek megállapításra.

A könyvekben teljesített összegek a kötelezettségvállalás alapján kerültek kifizetésre.

A Társulás a pénzgazdálkodással kapcsolatos kötelezettségvállalás, utalványozás, érvényesítés és ellenjegyzés hatásköri rendjét belső szabályzatban rögzítette. A vizsgált időszakra rendelkezett hatályos szabályzattal, melyben az Áht 10. §. (5) bekezdésében és az Ávr. 13. § (2) bekezdésében meghatározottak szerint rögzítették a pénzgazdálkodás hatásköri rendjét.

Szabályzatukban a személyi feltételeket a jogszabályi előírások alapján meghatározták, a felhatalmazások csatolásra kerültek.

Az Ávr. 60. §-ban meghatározottaknak megfelelően aláírások nyilvántartását vezették. A kialakított szabály jogszabályi előírásoknak megfelelő.

A megállapítások és a javaslatok részletes leírása az ellenőrzési jelentés további részében található.

Az ellenőrzési jelentést az ellenőrzött területek vezetőivel egyeztettük, melyről készült jegyzőkönyvet mellékelem. (Az egyeztető (záró) megbeszélést követően esetlegesen fennmaradt vitás álláspont ismertetése).[[1]](#footnote-1)

**Az ellenőrzés nyomán kialakított véleményünk a vizsgált területről, illetve folyamatokról összességében[[2]](#footnote-2): megfelelő**

**III.**

**főbb Megállapítások és javaslatok**

|  |  |  |  |  |  |
| --- | --- | --- | --- | --- | --- |
| **Srsz.** | **Megállapítás** | **Rangsor** | **Kockázat/Hatás** | **Javaslat** | **Intézkedést igényel? (igen/nem)** |
| 1. | A költségvetési kiadások valóságtartalmának ellenőrzésére a könyvekben rögzített gazdasági eseményeket vizsgáltam. A 2022 évi bizonylataiból szúrópróba szerint kiválasztott tételek vizsgálatánál kiemelkedő hiányosságok nem kerültek megállapításra.  A kiválasztott tételek vizsgálata során a kötelezettségvállalás dokumentumával rendelkeztek, a szabályzat szerint előírt aláírásokkal ellenjegyezték.  A beszámoló a főkönyvi kivonattal egyező, előirányzat nyilvántartás jogszabályban előírt tartalommal elkészült. | - | - | - | Nem |
| 2. | A jogszabályi kötelezettséget szabályszerűen teljesítették, hatályosított gazdálkodási szabályzattal rendelkeztek, a szabályzatban meghatározott jogkörök ellátásának, a szabályszerűség gyakorlatban történő alkalmazásának vizsgálata során kiemelkedő hiányosság nem került megállapításra. A meghatalmazásoknál előforduló hiányosságok javításra kerültek az ellenőrzés során. | - | - | - | Nem |

**IV./**

**RÉSZLETES MEGÁLLAPÍTÁSOK**

**RÉSZLETES JELENTÉS**

**A jelentésben használt rövidítések:**

* Társulás: Marcali Kistérségi Többcélú Társulás
* Önkormányzat: Marcali Város Önkormányzata
* Hivatal: Marcali Közös Önkormányzati Hivatal
* Áht.: 2011. évi CXCV. törvény az államháztartásról
* Ávr.: 368/2011. (XII.31.) kormányrendelet az államháztartásról szóló törvény végrehajtásáról
* Áhsz.: 4/2013. (I.11.) Korm. rendelet az államháztartás számviteléről
* 15/2022. (II.14.) társulási tanácsi határozat a Marcali Kistérségi Többcélú Társulás 2022. évi költségvetéséről
* 47/2022.(XI.17.)és 53/2022. (XI.17.) társulási tanácsi határozat a Marcali Kistérségi Többcélú Társulás 2022. évi költségvetés módosításáról
* 15/2023 (V.22.) számú határozat a Társulás 2022. évi kölstégvetés végrehajtásáról

1 Költségvetés tervezése, végrehajtása

A belső ellenenőrzés keretében a Marcali Kistérségi Többcélú Tásulás 2022. évi költségvetését vizsgálata. A Marcali Kistérségi Többcélú Társulás Társulási Tanácsának 15/2022. (II.14.) sz. határozatában fogadta el a 2022. évi költségvetését A Társulás munkaszervezetének és költségvetési szerveinek összesített bevétele és kiadása 1.181.762 eFt volt, ebből a társulás bevétele 1.028.939 e Ft. A költségvetés módosítását és a végrehajtását jogszabálynak megfelelően határozatban a 47/2022. (XI.17.) 53/2022. (XII.15.)számú határozatban elfogadták. A 15/2023. (V.22.) számú határozatban a Társulás 2022. évi költségvetés végrehajtásáról határozott. A Társulási Tanács a zárszámadást 1.152.100 Ft bevétellel és 1.065.625 eFt kiadással hagyta jóvá.

A költségvetés meghatározása, módosítása és végrehajtásának dokumentálásához az ellenőrzés részére bemutatásra kerültek a tervezést megalapozó dokumentumok, módosításhoz indoklás készült.

A nyilvántartás szerinti módosított előirányzatok alátámasztották a beszámolót, továbbá a társulási tanács által elfogadott zárszámadásban szereplő tételekkel megegyeztek. A zárszámadás mellékleteiben és tájékoztató táblázatainak adataival részletesen kimutatta a költségvetésének tételeit.

Költségvetési adatok, teljesítése

A Társulási Tanács az államháztartásról szóló 2011. CXCV. törvény 87. § értelmében záró számadást készített a 2022. évi költségvetéséről. A Társulás Tanácsa határozatban elfogadta 2022. évi költségvetést 994.940 ezer Ft bevétellel és 935.583 ezer Ft kiadással.

A költségvetés bevételi jogcímeit a határozatának 1. számú mellékletében, kiadásainak jogcím szerinti bontását a 2. számú mellékletben határozta meg. A következő 1. számú táblázatban a fő jogcímenként látható a tervezett bevételi előirányzat, módosított és teljesítés összege.

Marcali Kistérségi Többcélú Társulás 2022. évi bevételeinek alakulása FT-ban

|  |  |  |  |  |
| --- | --- | --- | --- | --- |
| **Megnevezés** | **Eredeti előirányzat** | **Módosított előirányzat** | **Teljesítés** | **Teljesített előirányzat %-ban** |
| **Költségvetési bevétel** | **931 572 000** | **960 800 159** | **897 329 332** | **93,39%** |
| Működési célú támogatások államháztartáson belülről(B1) | 889 327 000 | 918 555 000 | 896 311 545 | **97,58%** |
| Működési bevételek (B4) | 42 245 000 | 42 245 159 | 1 017 787 | **2,41%** |
| **Finanszírozási bevétel (B8)** | **97 367 000** | **97 610 841** | **97 610 841** | **100,00%** |
| **Összesen** | **1 028 939 000** | **1 058 411 000** | **994 940 173** | **94,00%** |

1.számú tábla

A költségvetési bevétel 93.39 %on a társulás teljes bevétele a módosított előirányzat szerint teljesült, 94 %-os arányban. A működési célú támogatások jogcímen 97,58 %-os teljesülése a tervezés megalapozottságát és a tervezettek szerinti megvalósulását jelent. A működési bevételek 2,41 %-on teljesült, amely elmaradása 41227 eFt a teljes bevétel 3,99%-a módosított előirányzat összegének. A zárszámadás előterjesztésének indoklásában a Társulási Tanácsnak részletesen kifejtette az eltérés okát:

*Jelentős elmaradásként jelentkezik a DBR Nonprofit Kft. üzemeltetési díja a KEOP pályázat keretében beszerzett eszközök után., mely a 2020., 2021. és 2022. évi díjat sem teljesítette. 1.016/e Ft a nyári Erzsébet tábor megszervezésének ellenértéke*.

Költségvetési kiadások vizsgálata a Társulásnál 2022. évben

|  |  |  |  |
| --- | --- | --- | --- |
| Jogcímek | Teljesítés | Megoszlása | |
| **Személyi juttatások /K1/** | 34 655 620 | | 3,70% |
| **Munkaadókat terhelő járulék /K2/** | 2 527 841 | | 0,27% |
| **Dologi kiadások /K3/** | 48 810 583 | | 5,21% |
| **Egyéb működési célú kiadások /K5/** | 70 899 900 | | 7,57% |
| **Beruházás /K6/** | 462 089 | | 0,05% |
| **Finanszírozási kiadások** | 778 689 326 | | 83,19% |
|  | 936 045 359 | | 100,00% |

1. diagramm

A 2022. évi költségvetési kiadások teljesítése a módosított előirányzatok alapján valósult meg. Az 1. számú diagramm mutatja be az összkiadáson belül egyes jogcímek arányát. A Társulásnál a személyi jellegű juttatások és járulékai az összes kiadás -ha az intézményeivel együtt nézzük- 3,7 %-át teszi ki. 5,21 % dologi kiadásokat, működési célú támogatás 7,57 %-ot. A 2. számú diagrammban látható az eredeti előirányzat, módosított előirányzat és a teljesítés ezer forintban kimutatva.

2.számú diagramm

A költségvetési előirányzatokat a felhasználás mértékében megfelelően, szabályosan módosították. Az előirányzatok módosítását és a beszámoló előterjesztésében szereplő adatok egyezőséget mutatott a főkönyvi kivonat alapján összeállított 2022. éves költségvetési beszámoló 1,2,3,4 űrlapok adataival.

A költségvetési kiadások valóságtartalmának ellenőrzésére gazdasági események elektronikus formában kerültek első ütemben elemzésre. A következő tételek a 33111131 főkönyvi karton tételeiből lettek kiválasztva.

33111131 számú főkönyvi kartonról a vizsgálandó tételek

|  |  |  |  |  |  |
| --- | --- | --- | --- | --- | --- |
| Sorszám | Összeg | Dátum | Megjegyzés | Ellenszámla | Partner név |
| 1 | 1 538 160,00 | 2022-05-06 | ömlesztett útszóró só,Sóraktár Ker.és Szolg.Kft start 2022 | 421312 | SÓRAKTÁR Kft. |
| 2 | 132 835,00 | 2022-10-10 | műtrágya,Bohár és Társa Kft,bolti képzés.bolti eladó | 421312 | Bohár és Társa Kft. |
| 3 | 1 400 000,00 | 2022-05-24 | útjelző tábla,HEOSCONT Hungária Kft | 421312 | Heoscont Hungária Kft |
| 4 | 160 000,00 | 2022-09-14 | 04656 napi négyszeri étkezés,Pusztakov.Pipitér Óvoda | 421312 | Pusztakovácsi Pipitér Óvoda |
| 5 | 1 368 000,00 | 2022-06-02 | faanyag, Ruzsa Kft start 2022 | 421312 | Ruzsa Kft |
| 6 | 257 177,00 | 2022-05-19 | fenyő fűrészáru,Bopaár Kft start 2022 | 421351 | Bopaár Kft |
| 7 | 264 548,00 | 2022-09-29 | étkezés,Horváth Attila e.v. | 421337 | Balaton-felvidéki Nemzeti Park Igazgatóság |
| 8 | 952 506,00 | 2022-05-19 | fenyő fűrészáru,Bopaár Kft start 2022 | 421312 | Bopaár Kft |
| 9 | 336 600,00 | 2022-04-25 | seprű,kapa, Bohár és Társa Kft | 421312 | Bohár és Társa Kft. |
| 10 | 852 429,00 | 2022-09-20 | szálláshely szolgáltatás,Regens Wagner Közhasz | 421337 | Balaton-felvidéki Nemzeti Park Igazgatóság |
| 11 | 849 940,00 | 2022-11-03 | M10 illetmény,betegszab,szocho BOLTI ELADÓ KÉPZÉS | 421111 | Illetmény |
| 12 | 754 000,00 | 2022-05-19 | Benzin,Oil Marcali Kft,start 2022 | 421312 | Oil Marcali Kft |
| 13 | 754 000,00 | 2022-06-01 | gázolaj,Oil Marcali Kft. start 2022 | 421312 | Oil Marcali Kft |
| 14 | 740 025,00 | 2022-05-06 | kopó, Strabag Aszfalt Kft start 2022 | 421312 | STRABAG Aszfalt Kft. |

A kiválasztott tételeknél kiemelten az operatív gazdálkodási jogkörök alkalmazása került vizsgálatra. A kötelezettségvállalás dokumentuma, csatolt bizonylatok és pénzügyi kifizetések teljesítése a gazdálkodási jogkörök feladatellátásával.

Operatív gazdálkodással összefüggő jogkörök szabályozottsága

Az államháztartásról szóló 2011. évi CXCV. törvény 10. § (5) bekezdése írja elő, hogy a költségvetési szerv szervezetét, feladatai ellátásának részletes belső rendjét és módját a szervezeti és működési szabályzat állapítja meg. A szervezeti egységekre vonatkozó szabályokat a költségvetési szerv szervezeti és működési szabályzatában vagy a szervezeti egységek ügyrendjében, a gazdálkodás részletes rendjét belső szabályzatban kell meghatározni. A Marcali Közös Önkormányzati Hivatal végzi a gazdálkodási feladatokat hatályos megállapodás alapján. A gazdálkodási szabályzatokat elkészítették a Marcali Kistértérségi Többcélú Társulásra 2022. január 2-i hatállyal. A belső ellenőrzés részére bemutatásra kerültek a következő szabályzatok:

* a Számviteli politika,
* Számlarend, számlatükör,
* Leltározási szabályozata,
* Selejtezési szabályzat,
* Pénzkezelési szabályzat,
* Gazdálkodási szabályzat.

A gazdálkodási szabályzattal a Társulás önállóan rendelkezett. Szabályzatában rögzítette a tervezés, gazdálkodás, a kötelezettségvállalás, pénzügyi ellenjegyzés, teljesítés igazolása, érvényesítés, utalványozás, átláthatósági nyilatkozat és adatszolgáltatás rendjét.

A szabályzatban meghatározásra kerültek az általános előírások, a szabályzat kiadásának célja, jogszabályi előírások alapján a Társulásnál kialakított folyamatok, amelyeket a korábbi szabályzatuknak megfelelően dolgozták ki 2022. évre.

Szabályzatuk szerint – a kormányrendelettel összhangban- a kétszázezer forint alatti értéknél nem kell írásbeli kötelezettségvállalás.

A kötelezettségvállalás nyilvántartásánál a szabályoknak megfelelően- az ASP program szerint biztosítják.

A kötelezettségvállalás pénzügyi ellenjegyzésére a munkaszervezeti feladatokat ellátó szerv gazdasági vezetője, vagy az általa írásban kijelölt személy jogosult.

Szabályzatuk melléklete szerint kötelezettségvállalásra és utalványozásra jogosult:

|  |  |  |
| --- | --- | --- |
| 1. | Dr. Sütő László | Polgármester-Marcali, Marcali Kistérségi Többcélú Társulás Elnöke |
| 2. | Molnár Balázs | Társulás Alelnöke, Polgármester Kéthely |

Pénzügyi ellenjegyzésre jogosult

|  |  |  |
| --- | --- | --- |
| 1. | Pappné Boros Magdolna | pénzügyi irodavezető |
| 2. | Párvicsné Izsák Zsuzsanna | pénzügyi irodavezető helyettes |

Teljesítés igazolására jogosult személyek:

|  |  |  |
| --- | --- | --- |
| 1. | Dr. Sütő László | Marcali Kistérségi Többcélú Társulás Elnöke |
| 2. | Molnár Balázs | Társulás Alelnöke,Polgármester Kéthely |
| 3. | Bereczk Balázs | Alpolgármester Marcali |

Érvényesítésre jogosult személyek:

|  |  |  |
| --- | --- | --- |
| 1. | Pappné Boros Magdolna | pénzügyi irodavezető |
| 2. | Kocsis Veronika | pénzügyi ügyintéző |

A kötelezettségvállalási és utalványozási jogkör gyakorlására a Társulási Tanács Elnöke írásban felhatalmazta a helyettesítő személyeket.

Az érvényesítésre jogosult személyekre, azok kijelölésére az Ávr. 55. § (2) bekezdésében foglalt szabályokat kell alkalmazni, azaz a gazdasági vezető vagy az általa írásban kijelölt személy. Az érvényesítési feladatokat ellátó személynek az 55. § (3) bekezdése szerinti végzettséggel kell rendelkeznie. A felhatalmazásokban előforduló hiányosság az ellenőrzés időszakában javításra került.

Szabályzatot megismerési nyilatkozattal zárták, amelyet minden érintett aláírásával elfogadott.

Az ö*sszeférhetetlenségi szabályok a következők betartását írja elő:*

* a kötelezettségvállalási, pénzügyi ellenjegyzési, érvényesítési, utalványozási, és teljesítés igazolására irányuló feladatot nem végezhet az a személy, aki ezt a tevékenységét a Polgári Törvénykönyvről szóló 2013. évi V. törvény 8:1. § (1) bek.1. pontja szerinti közeli hozzátartozója vagy maga javára látná el.
* és az Ávr. 60. § (1) bekezdésében foglaltak szerint

1. a kötelezettségvállaló és a pénzügyi ellenjegyző ugyanazon gazdasági esemény tekintetében azonos személy nem lehet,
2. az érvényesítő ugyanazon gazdasági esemény tekintetében nem lehet azonos a kötelezettségvállalásra, az utalványozásra jogosult és a teljesítést igazoló személlyel.

*A gazdálkodási feladatellátok aláírás nyilvántartása*

Az Ávr. 60. § (3) bekezdése alapján a kötelezettségvállalásra, pénzügyi ellenjegyzésre, teljesítés igazolására, érvényesítésre, utalványozásra jogosult személyekről és aláírás-mintájukról naprakész nyilvántartást kell vezetni.

Az Ávr. 13. § (2) szakasza alapján a költségvetési szerv vezetője belső szabályzatban rendezi a működéséhez kapcsolódó, pénzügyi kihatással bíró, jogszabályban nem szabályozott kérdéseket. *Az Avr. 13. § 2) a. pontja* szerint tervezéssel, gazdálkodással - így különösen a kötelezettségvállalás, ellenjegyzés, teljesítés igazolása, érvényesítés, utalványozás gyakorlásának módjával, eljárási és dokumentációs részletszabályaival, valamint az ezeket végző személyek kijelölésének rendjével - az ellenőrzési, adatszolgáltatási és beszámolási feladatok teljesítésével kapcsolatos belső előírásokat, feltételeket kell szabályozni.

A Társulás elkészítette a kötelezettségvállalási, ellenjegyzési, érvényesítési és utalványozási rendjét. A jogszabályi előírásoknak megfelelően a korábbi években elkészített szabályzatot felülvizsgálták, 2022. évre aktualizálták. Hatályos szabályzatban az Áht 10. §. (5) bekezdésében és az Ávr. 13. § (2) bekezdésében meghatározottak szerint rögzítették a pénzgazdálkodás hatásköri rendjét. Szabályzathoz mellékelték a jogköröket ellátók írásbeli meghatalmazásait.

Szabályozottság gyakorlati alkalmazásának vizsgálata

A gazdálkodási szabályzatban meghatározott feladatok ellátásának vizsgálatára a következő tételek vizsgálatára került sor:

|  |  |  |  |  |
| --- | --- | --- | --- | --- |
| Sorszám | Összeg | Dátum | Partner név | Ellenőrzés megjegyzés |
| 1 | 1 538 160,00 | 2022-05-06 | SÓRAKTÁR Kft. | Megrendelés, kötelezettségvállalás megrendelő rendelkezésre állt. A pénzügyi ellenjegyző aláírta a dokumentumot. |
| 2 | 132 835,00 | 2022-10-10 | Bohár és Társa Kft. | Bohár és Társa Kft. -Megrendelő 2022.03.30. készült |
| 3 | 1 400 000,00 | 2022-05-24 | Heoscont Hungária Kft | Heoscont Hungária Kft -Megrendelő |
| 4 | 160 000,00 | 2022-09-14 | Pusztakovácsi Pipitér Óvoda | Pusztakovácsi Pipitér Óvoda Erzsébet tábor \* Hátrányos helyzetű gyermekek táboroztatásának költségvetésének része |
| 5 | 1 368 000,00 | 2022-06-02 | Ruzsa Kft | Ruzsa Kft - Faanyag előleg -2022.06.07-i RLASA0981371 számú szla előleglevonással elkészült a számla. Az előleg számla üzemeltetési anyagok beszerzésére került könyvelésre. Megrendelő 2022.03.21-én elkészült. |
| 6 | 952.506,00 | 2022-05-19 | Bopaár Kft /nettó/ | Bopaár Kft Megrendelő 2022.03.21-én készült. |
| 7 | 257177,00 |  | /27% áfa/ |  |
| 8 | 264 548,00 | 2022-09-29 | Balaton-felvidéki Nemzeti Park Igazgatóság | Balaton-felvidéki Nemzeti Park Igazgatóság |
| 9 | 336 600,00 | 2022-04-25 | Bohár és Társa Kft. | Közfoglalkoztatotti programhoz vásárolt eszközök, - 414203/30/00321 hatósági szerződés terhére. |
| 10 | 852 429,00 | 2022-09-20 | Balaton-felvidéki Nemzeti Park Igazgatóság | Illetmény- Munkaügyi -helyi önkori képzés lebonyolítására -rendezésének költsége- tanulók illetménye közfoglalkoztatottak |
| 11 | 849 940,00 | 2022-11-03 | Illetmény | Illetmény- Munkaügyi -helyi önkormányzati képzés lebonyolítására -rendezésének költsége- tanulók illetménye közfoglalkoztatottak |
| 12 | 754 000,00 | 2022-05-19 | Oil Marcali Kft | Oil Marcali Kft Az előleg számla üzemanyagbeszerzésként kerül könyvelésre. A számla érvénytelenítésre került T/000000972 számú számlával, majd új előleg számlát állítottak ki T/00000973 számú számlán azonos értékkel. A G/00004937sorszámú számlán a gázolaj elszámolásra került, előleg számla értékével csökkent, amely végszámla érték 0 forint. Számla melléklete az üzemanyagkártya nyilvántartása, mely rendszám és tankolás szerint tartalmazza az összesítő.  Előleg számla gázolaj vásárlásaként került a könyvekben rögzítésre, végszámla könyvelése nélkül. Pénzügyi eltérés nem okozott a könyvelési technika. |
| 13 | 754 000,00 | 2022-06-01 | Oil Marcali Kft | STRABAG Aszfalt Kft. Számla szerinti összeg került kifizetésre. A kötelezettség vállalás előzetesen írásban megtörtént. |
| 14 | 740 025,00 | 2022-05-06 | STRABAG Aszfalt Kft. nettó érték | SÓRAKTÁR Kft. Megrendelés, kötelezettségvállalás megrendelő, ellenjegyző aláírta |

Gyakorlati alkalmazás vizsgálatánál a fenti bizonylatok teljeskörű ellenőrzése valósult meg. A kiválasztott bizonylatok elszámolásánál a megrendelők külön kerültek bemutatásra, a bizonylatok mellé nem kerültek csatolásra. Több esetben a megrendelő összetetten tartalmazta a tételeket, amelyeket külön számlán szerepeltek. Pl. Bohár és Társa Kft. megrendelésén szereplő tételek szállítása április és októberi hónapokban került sor. A kiadások a Start szociális programban került elszámolásra, illetve a bolti eladó képzés keretében.

A bizonylatokon az ügyintéző, ellenőrző, utalványozó, könyvelő aláírásával igazolta a feladatellátásukat.

Kiadási utalványrendeletet elhelyezték a bizonylatok mellett, amelyen a kontírozás szerepelt. Hiánytalan a bizonylaton az aláírás.

Az előzetes írásbeli kötelezettségvállalások folyamata, nyilvántartása meghatározásra került, amelyben a 200.000 Forint érték alatti kifizetések, a számlavezető által leemelt díjak, juttatások és ún. más fizetési kötelezettségeknél nem alkalmazzák a kötelező írásbeli kötelezettségvállalásokat. Ebben az esetben a feladatokat ellátók -pénzügyi ellenjegyző az ellenjegyzési feladatát a kötelezettségvállalás kifizetésekor teljesíti.

A vizsgált banki gazdasági események mellékelt utalványrendeletei a jogszabályban meghatározott tételeket tartalmazta. Az aláírásminta szerinti aláírások az utalványrendeleten rendre beazonosíthatók.

A gazdálkodási jogkörök ellátását a szabályzatban rögzített eljárásnak megfelelően teljesítették. Az utalványrendeleten az utalványozó, kötelezettségvállaló és pénzügyi ellenjegyző aláírása és dátuma is szerepelt.

Az operatív gazdálkodás szabályozottsága és gyakorlatban való alkalmazása 2022. évre megfelelő.

|  |
| --- |
| **Keltezés: Marcali, 2023. 09.26.** |
| **Aláírás:** |
| **Név: Forró Barbara** |

1. Abban az esetben, ha volt egyeztető megbeszélés. [↑](#footnote-ref-1)
2. Bkr. 41. § (4) bekezdése alapján Az ellenőrzési jelentés vezetői összefoglalójában az ellenőrzés eredményét és a feltárt hiányosságokat összefoglaló értékelést kell adni. [↑](#footnote-ref-2)